B4-0486 και 0515/97

Ψήφισμα σχετικά με την τύχη των παιδιών του δρόμου στη Μόσχα

Το Ευρωπαϊκό Κοινοβούλιο,

Α. λαμβάνοντας υπόψη ότι στη Μόσχα, όπως και σε άλλες σημαντικές πόλεις της Ρωσικής Ομοσπονδίας, πολλά άστεγα παιδιά βρίσκονται στους δρόμους, ενώ οι δημοτικές αρχές αρνούνται να προσφέρουν οιαδήποτε υποστήριξη με τη δικαιολογία ότι τα παιδιά αυτά δεν έχουν επίσημα έγγραφα που να αποδεικνύουν το δικαίωμα διαμονής τους στη Μόσχα,

Β. λαμβάνοντας υπόψη ότι έχουν αναληφθεί αρκετές πρωτοβουλίες από ιδιώτες και κοινωνικούς φορείς με σκοπό να παρασχεθεί τουλάχιστον στα παιδιά αυτά στέγη, τροφή και, ει δυνατόν, εκπαίδευση,

Γ. λαμβάνοντας υπόψη ότι οι δημοτικές αρχές στη Μόσχα προσπάθησαν επανειλημμένως να καταργήσουν το σχέδιο αυτό ισχυριζόμενες ότι τα παιδιά αυτά δεν έχουν δικαίωμα να βρίσκονται στη Μόσχα και επομένως δεν θα έχουν καμία υποστήριξη,

Δ. λαμβάνοντας επίσης υπόψη ότι στις 15 Μαΐου 1997 στελέχη της αστυνομίας και των δυνάμεων ασφαλείας εισέβαλαν στο κτίριο όπου στεγάζεται η επιχείρηση «Νησί της Ελπίδας», κακοποίησαν μέλη του προσωπικού, απήγαγαν παιδιά, προκάλεσαν υλικές καταστροφές και ζήτησαν να σταματήσει η όλη επιχείρηση,

Το Ευρωπαϊκό Κοινοβούλιο,

1. εφιστά την προσοχή στη δυσχερή θέση στην οποία βρίσκονται πολλά παιδιά του δρόμου στη Μόσχα και σε άλλες ρωσικές πόλεις, πολλά από τα οποία δεν έχουν επίσημα έγγραφα για να αποδείξουν το δικαίωμα διαμονής τους στη Μόσχα και για το λόγο αυτό δεν τυγχάνουν της υποστήριξης των δημοτικών υπηρεσιών που διέπονται από ρυθμίσεις της εποχής του σοβιετικού καθεστώτος[semigr ]

2. επιδοκιμάζει τις πρωτοβουλίες που προέρχονται από κοινωνικούς φορείς όπως η πρωτοβουλία «Νησί της Ελπίδας», οι οποίες παρέχουν βασικές υπηρεσίες όπως στέγη και τροφή τουλάχιστον σε μερικά απ' αυτά τα άτυχα παιδιά[semigr ]

3. εκφράζει τη λύπη του για τις πληροφορίες σύμφωνα με τις οποίες οι δημοτικές αρχές της Μόσχας προσπαθούν να σταματήσουν τέτοιες πρωτοβουλίες επικαλούμενες ρυθμίσεις της εποχής του σοβιετικού καθεστώτος, στερώντας από τα παιδιά αυτά κάθε είδους υποστήριξη[semigr ]

4. συγκλονισμένο από τις επιθέσεις που ακολούθησαν στις 15 Μαΐου 1997 κατά του κέντρου «Νησί της Ελπίδας» από στελέχη της αστυνομίας και των δυνάμεων ασφαλείας[semigr ]

5. ζητεί από τις δημοτικές αρχές στη Μόσχα να δώσουν άδεια για ανθρωπιστικές πρωτοβουλίες που προέρχονται από κοινωνικούς φορείς και έχουν ως στόχο να παράσχουν βασικές υπηρεσίες στα παιδιά του δρόμου, υπηρεσίες που ο ίδιος ο δήμος σε πολλές περιπτώσεις αρνείται να προσφέρει και ζητεί από τις αρμόδιες αρχές στη Ρωσία να συγκρατήσουν τις αστυνομικές δυνάμεις τους και τις δυνάμεις ασφαλείας ώστε να αποφευχθούν επιθέσεις όπως εκείνη της 15ης Μαΐου 1997[semigr ]

6. αναθέτει στην Αντιπροσωπεία του για τις σχέσεις με τη Ρωσική Ομοσπονδία να συζητήσει τη δυσχερή κατάσταση των παιδιών του δρόμου με το Δήμαρχο της Μόσχας κατά την επόμενη επίσκεψή της στη Μόσχα επ' ευκαιρία της διακοινοβουλευτικής συνεδρίασης[semigr ]

7. ζητεί από την Επιτροπή και το Συμβούλιο, στο πλαίσιο των σχέσεών τους με τη Ρωσική Ομοσπονδία, να εισηγηθούν ως ζήτημα προτεραιότητας την αναθεώρηση των ρυθμίσεων της εποχής του σοβιετικού καθεστώτος που παρεμποδίζουν την ανάληψη πρωτοβουλιών ανθρωπιστικού χαρακτήρα από κοινωνικούς φορείς[semigr ]

8. αναθέτει στον Πρόεδρό του να διαβιβάσει το παρόν ψήφισμα προς την Επιτροπή, το Συμβούλιο, τον Πρόεδρο της Ρωσικής Ομοσπονδίας, το Ρωσικό Κοινοβούλιο (Δούμα) και τις δημοτικές αρχές της Μόσχας.